stanford-oval/wikipedia huggingface dataset:
Charles Edward Stuart
Perhe ja suku

Koska Stuartit edelleen tarvitsivat laillisen kruununperijän, Charles etsiskeli sopivaa vaimoa pitkään. Vuonna 1772 serkkunsa Charles Fitz-James Stuartin ehdotuksesta, hän meni 52-vuotiaana naimisiin tämän belgialaissyntyisen kälyn, prinsessa Louise Maximilienne Caroline Emmanuèle zu Stolberg-Gedernin (1752–1824) kanssa. Pari asui ensin Roomassa, ja muutti myöhemmin Firenzeen ostamaansa Palazzo di San Clementeen, jossa Charles alkoi käyttää nimeä Albanyn kreivi (Count of d'Albany). Näin hänen vaimonsa arvonimeksi tuli Louise, Albanyn kreivitär (Countess of d'Albany).
Koska paavi Klemens XIII ei tunnustanutkaan pariskuntaa Englannin kuninkaaksi ja kuningattareksi eikä kruununperijääkään syntynyt, Charles alkoi juoda rankasti. Louise jätti Charlesin vuonna 1780 muuttamalla lankonsa Henryn avulla luostariin, vaimon vaatimuksesta he saivat paavilta vuonna 1784 luvan asua erillään. Charles otti raskaasti sen, että vaimo etsi turvaa ja asunnon hänen oman veljensä avulla.
Charles Stuartilla oli paljon rakastajattaria etenkin ajalta Ranskassa, mutta vain yksi aikuiseksi elänyt avioton tytär Charlotte Stuart (1753–1789) vuonna 1745 alkaneesta kahdeksan vuoden suhteesta skotlantilaisen Clementina Walkinshaw'n kanssa (1720–1802) kanssa. Charlesin isä James auttoi Clementinaa ja tämän pientä tytärtä pakenemaan Ranskassa väkivaltaista ja alkoholisoitunutta poikaansa luostariin vuonna 1760 sekä maksoi heille eläkettä. Charlesin veli Henry maksoi Clementinan elatuksen tämän kuolemaan asti.
Charles Stuart tunnusti tyttärensä Charlotten vuonna 1783 ja antoi hänelle arvonimen Albanyn kreivitär. Charlotte muutti isänsä luokse ja oli hänen seuralaisensa Roomassa suvulle annetussa Palazzo Mutissa tämän kuolemaan asti vuonna 1788. Stuartin terveys oli ollut huono 1770-luvulta lähtien ja hänen sanottiin kärsivän astmasta, korkeasta verenpaineesta, turvonneista jaloista, mahahaavasta sekä alkolismista, joka paheni iän myötä. Hän kuoli sydänkohtaukseen (stroke) 67-vuotiaana. Charles Stuart on haudattu Pietarinkirkon kryptaan samaan Stuart-suvun kuninkaalliseen hautaan isänsä Jamesin ja veljensä Henryn kanssa.
Charlotte Stuart oli ollut sairas jo pitkään ja kuoli alle kaksi vuotta isänsä jälkeen 36-vuotiaana maksasyöpään naimattomana, koska hän aviottomana tyttärenä ei ollut saanut isältään lupaa avioitua laillisesti itse.
Charlottella oli kolme salassa isoisältään pidettyä lasta, joiden isä oli hänen rakastajansa Ferdinand Maximilien Mériadec de Rohan (1738–1813) Bordeaux'n arkkipiispa ja Cambrai'n prinssikardinaali, joka katolisena pappina ei voinut avioitua laillisesti. Tyttäret Marie Victoire Adelaiden (s. 1779), Charlotte Maximilienne Amélien (s. 1780) ja poika Charles Edward Stuartin, kreivi Roehenstartin (noin 1784–1854) elivät ensin Ranskassa ja heidät kasvatti Sveitsissä Charlotten äiti Clementina Walkinshaw ja heidän todellinen henkilöllisyytensä piilotettiin valenimien avulla. Charlotte piti heihin yhteyttä tiheällä kirjeenvaihdolla ja toivoi loppuun asti että Charles-isä sallisi Clementinan tulla Roomaan.
Aiheesta muualla

Kuvia tai muita tiedostoja aiheesta Charles Edward Stuart Wikimedia Commonsissa
Charles Edward Stuart, Louis Gabriel Blanchet'n maalaus, 1738, National Portrait Gallery Lontoo.
Charles Edward Stuart, William Mosmanin maalaus, noin 1750-luvulta. National Galleries Scotland.
Prinsessa Louise zu Stolberg-Gedern (1752–1824), noin vuodelta 1772, West Highland Museum.
Charles Edward Stuart, Hugh Douglas Hamiltonin maalaus noin vuodelta 1785. National Galleries Scotland.
DJ K2

| DJ K2> Henkilötiedot |
| --- | --- |
Koko nimi:  Kimmo Koivurinne
Syntynyt: 8. helmikuuta 1977 (ikä 47) Ylihärmä
Kansalaisuus:   Suomi
Ammatti:  Analyytikko, DJ
Muusikko
Aktiivisena:  1995 -
Tyylilajit:  Hip hop, r'n'b, dancehall, reggaeton
  [ Muokkaa Wikidatassa ] [ ohje ]  
DJ K2 (Kimmo Koivurinne) on suomalainen DJ, joka soittaa pääasiassa hip hopia ja RnB:tä. Hän on osa New Yorkista lähtöisin olevaa Salute Entertainment DJ-kollektiivia. Koulutukseltaan hän on kauppatieteiden maisteri Hankenilta pääaineenaan rahoitus.
DJ K2 on soittanut levyjä 1990-luvulta alkaen ja julkaissut useita mixtapeja. Hänen Certified Blazin -mixtapesarjaansa on ilmestynyt tähän mennessä yhdeksän osaa. Hän on lisäksi tehnyt mixtapeja eri yrityksille ja tapahtumille. Hänen mixtapeillaan on kuultu freestyle-kappaleita mm. Brandonilta ja Elastiselta. Myös Avaimen (nyk. Asa) "Azaa!" -kappale julkaistiin yksinoikeudella yhdellä hänen mixtapeistaan.
DJ K2 on soittanut monissa eri klubeissa ja tapahtumissa. Hän oli esimerkiksi helsinkiläisten Soulclap- ja Big Chips -klubien perustaja ja resident-DJ. Hän on myös toiminut warm-up DJ:nä artisteille kuten Gang Starr, The Game, Lloyd Banks, Joe Budden ja Obie Trice. Suomessa hän on toiminut mm. Rähinä Recordsin artistien ja tamperelaisen Nueran keikka-DJ:nä.
Vuosina 2003 ja 2004 DJ K2 teki yhdessä Nueran jäsenten kanssa 100% -ohjelmaa YleX:lle. Hän teki myös 100% -kiertueen ja kaksi 100% Hiphop -mixtapea yhdessä Skemin kanssa.
Vuonna 2004 DJ K2 voitti "Vuoden DJ" -tittelin Posse Magazinen (nyk. Basso) lukijoiden äänestyksessä. Hänet valittiin lisäksi vuoden bile-DJ:ksi levykauppa Lifesaverin vuosiäänestyksessä. Hänet valittiin myös vuonna 2005 vuoden urbaaniksi DJ:ksi Basson äänestyksessä.
Vuonna 2017 DJ K2 teki yhdessä Tarbash:in kanssa kolmen kuukauden ajan viikoittaista Superbad -ohjelmaa Radio Helsingille. Ohjelman kaksituntisessa avausjaksossa 1.6.2017 vieraili JVG. Muissa jaksoissa vierailivat mm. Tippa-T, Kalle Kinos, Reino Nordin, Sini Sabotage, Davo, Mikael Gabriel, Seksikäs Suklaa, ja Petri Nygård.
Aiheesta muualla

facebook.com/DJK2salute
DJK2.com
Nerd Network - DJ K2 Blog
Chrzanówin piirikunta

Chrzanów on yksi Vähä-Puolan voivodikunnan piirikunnista. Piirikunnan väkiluku oli vuoden 2019 lopussa 124 536. Kunnat Chrzanówin piirikunnassa ovat Alwernia, Babice, Chrzanów, Libiąż ja Trzebinia.
Chrzanówin väestöpyramidi 2014.
Vuoden 2019 lopussa piirikunnan asukkaista 51,6 prosenttia oli naispuolisia ja 48,4 miespuolisia. Alle 18-vuotiaat muodostivat 16,3 prosenttia piirikunnan väestöstä, työikäiset 59,9 prosenttia ja eläkeläiset 23,8 prosenttia väestön keski-iän ollessa tasan 43,5 vuotta. Vuonna 2019 piirikunnassa syntyi 1 006 lasta. Chrzanówin piirikunnan väkiluvun ennustetaan pienenevän 103 985 asukkaaseen vuoteen 2050 mennessä.
Cyril Théréau

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 24. huhtikuuta 1983
Syntymäpaikka: Privas, Ranska
Pelipaikka: hyökkääjä
Pituus: 189 cm
Seura
Seura:  Fiorentina
Junioriseurat
:  Laragne
:  Gap
Seurat
| Vuodet | Seura | O | (M) |
| 2004–2005 |  Orléans | 10 | (12) |
| 2005–2006 |  Angers | 46 | (11) |
| 2006 |  R: Charleroi | 4 | (3) |
| 2006–2007 |  Steaua Bukarest | 17 | (10) |
| 2007–2008 |  Anderlecht | 11 | (1) |
| 2008 | →  R. Charleroi | 15 | (5) |
| 2008–2010 |  R. Charleroi | 66 | (17) |
| 2010–2014 |  Chievo Verona | 124 | (26) |
| 2014–2017 |  Udinese | 106 | (33) |
| 2017– |  Fiorentina | 15 | (6) |
| 2019 | →  Cagliari |  |  |
 Seurajoukkueuran tilastot kattavat vain kansalliset sarjat, päivitetty 28. joulukuuta 2017.
Cyril Théréau (s. 24. huhtikuuta 1983 Privas) on ranskalainen jalkapalloilija, joka edustaa Italian Serie A:ssa pelaavaa Fiorentinaa. Oikeajalkainen Théréau on pelipaikaltaan hyökkääjä.
Ura

Théréaun uran ensimmäinen seura oli tuolloin Ranskan neljännellä sarjatasolla pelannut US Orléans, jota hän edusti vuodet 2004–2005 tehden kymmenessä ottelussa peräti 12 osumaa.
Tammikuussa 2005 hän siirtyi Ligue 2 -seura SCO Angersiin, jossa hän pelasi heinäkuuhun 2006 asti, jolloin kolmannelle sarjatasolle pudonnut Angers myi Théréaun Belgian Jupiler Pro Leaguen R. Charleroi SC:hon, jossa hän pelasi vain neljä ottelua, joissa syntyi kolme osumaa.
Elokuussa 2006, vain kuukauden Charleroi-jakson jälkeen Théréau siirtyi Romanian pääsarjan FC Steaua Bukarestiin. Théréau debytoi Steauan paidassa myös Mestareiden liigassa ja hän oli fanien suosikki. Hän edusti seuraa kauden 2006–2007 ajan ja teki 17 pelissä kymmenen osumaa.
Heinäkuussa 2007 Théréau palasi takaisin Belgiaan ja RSC Anderlechtin riveihin. Hän pelasi kauden aikana pääsarjassa 11 peliä, joissa syntyi vain yksi maali. Kevätpuoliskon kaudesta hän pelasi lainalla vanhassa seurassaan Charleroissa. Heinäkuussa 2008 Théréau siirtyi Charleroihin pysyvällä sopimuksella. Hän pelasi seurassa kausien 2008–2009 ja 2009–2010 aikana 66 peliä, joissa syntyi 17 osumaa.
Elokuussa 2010 Théréau siirtyi Italian Serie A:n Chievo Veronaan. Chievossa Théréau viihtyi neljä kautta pelaten seuran paidassa Serie A:ssa 126 peliä, joissa syntyi 24 maalia. Théréau oli koko Chievo-aikansa yksi seuran avainpelaajista.
Kesän 2014 siirtoikkunassa Théréau vaihtoi seuraa Italiassa, hän siirtyi Serie A -seura Udineseen. Udinesessa hän teki kaudella 2014–2015 Serie A:ssa kymmenen maalia, seuraavalla kaudella yksitoista ja kaudella 2016–2017 kaksitoista maalia. Kaudeksi 2017–2018 hän siirtyi Fiorentinaan.
Käännös suomeksi
Dandapani Desikar

M. M. Dandapani Desikar (27. elokuuta 1908 Tiruchengattangudi, Tamil Nadu – 26. kesäkuuta 1972) oli intialainen karnaattisen musiikin laulaja, näyttelijä ja säveltäjä.
Desikar sai musiikin opetusta muiden muassa isältään Muthiah Desikarilta ja Kumbakonam Rajamanickam Pillailta. Hän oli Annamalain yliopiston professori ja musiikin laitoksen johtaja. Hänelle myönnettiin monia palkintoja, kuten Sangeet Natak Akademin palkinto ja Kalaimamani. Desikar sävelsi kritejä ja julkaisi kirjan Isai Tamizh Paamalai, joka sisältää muiden teosten ohella hänen omia sävellyksiään. Desikar esiintyi useissa tamilinkielisissä elokuvissa. Näiden joukossa on Nandanar, jossa hän esitti Gopalakrishna Bharatin lauluja.
Desikar opetti P. Muthukumaraswamy Sarmaa.
Dahme-Spreewald

Dahme-Spreewald on Brandenburgin osavaltion piirikunta Saksassa. Piirikunta on pinta-alaltaan noin 2 261 neliökilometriä ja asukasluvultaan 160 314 (2012). Sen pääkaupunki on Lübben (Spreewald). Alueesta valtaosa on metsää ja viljelysmaata.
Dahme-Spreewaldin naapurit ovat pohjoisesta myötäpäivään lueteltuna Berliini sekä Oder-Spreen, Spree-Neißen, Oberspreewald-Lausitzin, Elbe-Elsterin ja Teltow-Flämingin piirikunnat.
Dahme-Spreewaldin piirikunnan sijainti Brandenburgin osavaltiossa.
Aiheesta muualla

Kuvia tai muita tiedostoja aiheesta Dahme-Spreewald Wikimedia Commonsissa
Piirikunnan verkkosivut (Arkistoitu – Internet Archive) dahme-spreewald.de (saksaksi)
Brandenburgin piirikunnat ja kaupunkipiirit
Barnim
Brandenburg an der Havel
Cottbus
Dahme-Spreewald
Elbe-Elster
Frankfurt (Oder)
Havelland
Märkisch-Oderland
Oberhavel
Oberspreewald-Lausitz
Oder-Spree
Ostprignitz-Ruppin
Potsdam
Potsdam-Mittelmark
Prignitz
Spree-Neiße
Teltow-Fläming
Uckermark
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Landkreis Dahme-Spreewald

Käännös suomeksi
DJ Jorma (albumi)

| DJ Jorma DJ Jorma |
| --- | --- | --- |

Studioalbumin tiedot
 Äänitetty : 2001
 Julkaistu: 2001
 Formaatti: CD
 Tuottaja(t): Ilkka Vainio
 Tyylilaji: huumorimusiikki elektroninen musiikki
 Kesto: 51.54
 Levy-yhtiö: Edel Records
DJ Jorma on artisti DJ Jorman tekemä vuonna 2001 julkaistu studioalbumi. Albumi sisältää Juha "Watt" Vainion sanoittamia pornolauluja elektronisella musiikilla sovitettuna. Kappaleiden väleissä on runsaasti DJ Jorman rivoja spiikkejä.
Kappaleet

Tervehdys – 0.21
Aktin Finaali (Fin-anaali-remix) – 3.12
Mahtikäsky – 0.20
Aina mielessä (Viiksenveto-remix) – 2.46
Jorma frakissa – 1.11
Oopperassa (Kuivat esiripussa-remix) – 3.04
Tapaaminen Johnnyn kanssa – 1.48
Anderssonni ja Itula (Vitulla päähän -remix) – 2.25
Tuhansien tunteiden tunkki – 0.29
Pohjolan pidot (Munapääorgiat-remix) – 3.13
DJ Kumijorma – 0.32
Kumi-Roope (Latexia-remix) – 3.07
DJ Jorman Festarikuume – 0.56
Pillurock (180 BPM pikapano -remix) – 2.17
Pantava nainen – 2.30
Sanna – 3.01
DJ Jorma kennelissä – 0.21
Kun mä kuolen (Pennuille limuu -remix) – 2.38
DJ Jorma tattimetsässä – 0.41
Paljaana (Himonussija Karibialla -remix) – 2.20
DJ Jorma huorissa – 0.44
Sellanen on Hampuri (Reberbahn-remixxx) – 4.05
DJ Jormalla on unelma – 1.02
Aktin Finaali Clubimix (38 cm Viro-extended -ClubiMix) – 6.15
DJ Jormalla on asiaa – 2.24
Cinzana

| Cinzana |
| --- | --- |
 Cinzana Gare. Etualalla aurinkovoimala.
 Cinzana
 Koordinaatit: 13°15′10″N, 5°57′55″W 
Valtio:  Mali
Alue:  Ségoun alue
Piiri:  Ségoun piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  1 100 km²
Väkiluku (2009):  36 100
Infobox OKVirheellinen NIMI-arvo: 
Cinzana on maalaiskunta ja sen keskuskylä Ségoun alueen Ségoun piirissä Malissa. Se sijaitsee Banijoen pohjoispuolella 40 kilometriä Ségousta maanteitse kaakkoon. Kunnassa on 36 100 asukasta (vuonna 2009).
Cinzanan kunnan pinta-ala on 1 100 neliökilometriä. Se rajoittuu lännessä Ségoun piirin Saminén, Sakoïban ja Pelenganan, pohjoisessa Boussinin, Dioron ja Diounan, idässä Katiénan sekä etelässä Blan piirin Tounan ja Dienan kuntiin. Seutu kuuluu Sahelin vyöhykkeeseen.
Kuntaan kuuluu 70 kylää. Asukkaat ovat etupäässä bambaroita. Lisäksi on soninkeja, fulbeja, boboja, somonoja ja moseja.
Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi ja durra. Lisäksi viljellään foniota, maapähkinää, maapapua, lehmänpapua, maissia ja seesamia. Kotieläimiä ovat lampaat, vuohet, naudat ja siipikarja. Kalastuksen ja käsityöammattien merkitys on vähäinen. Cinzana Garessa ja Zambougoussa pidetään viikoittaiset markkinat.
Cinzanan kautta kulkee Ségoun ja Moptin välinen maantie RN6. Palveluihin kuuluvat koulut ja terveysasema.
Covers

| Covers Franz Ferdinand |
| --- | --- | --- |

EP-levyn tiedot
 Julkaistu: 16. huhtikuuta 2011
 Formaatti: CD, vinyyli, digitaalinen lataus, suoratoisto
 Tyylilaji: alternative rock
 Kesto: 22.27
 Levy-yhtiö: Domino Records
Franz Ferdinandin muut julkaisut
| Blood 2009 | Covers 2011 | Right Thoughts, Right Words, Right Action 2013 |
Covers on skotlantilaisen rockyhtye Franz Ferdinandin EP-levy, joka julkaistiin huhtikuussa 2011. Se koostuu viidestä kappaleesta yhtyeen vuoden 2009 albumilta Tonight: Franz Ferdinand, jotka ovat muiden artistien esittämiä.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Esittäjä | Kesto |  |  |  |  |  |  |
| 1. | Live Alone | Debbie Harry & Franz Ferdinand | 3.31 |  |  |  |  |  |  |
| 2. | Dream Again | Stephin Merritt | 4.17 |  |  |  |  |  |  |
| 3. | Live Alone | LCD Soundsystem | 7.28 |  |  |  |  |  |  |
| 4. | What She Came For | ESG | 3.38 |  |  |  |  |  |  |
| 5. | Turn It On | Peaches | 3.33 |  |  |  |  |  |  |
|  |  |  | 22.27 |  |  |  |  |  |  |
Kappaleet > Digitaalisen latauksen lisäkappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Esittäjä | Kesto |  |  |  |  |  |  |
| 1. | Live Alone (Toby Tobias Remix)  | LCD Soundsystem | 10.22 |  |  |  |  |  |  |
| 2. | What She Came For (Wild Geese Leyline Dub)  | ESG | 7.56 |  |  |  |  |  |  |
| 3. | Turn It On (Daniel Maloso Remix)  | Peaches | 4.43 |  |  |  |  |  |  |
|  |
| --- | --- | --- | --- | --- | --- | --- | --- | --- | --- |
| Nro | Nimi | Esittäjä | Kesto |  |  |  |  |  |  |
| 1. | Live Alone (Brennan Green Remix)  | Debbie Harry, LCD Soundsystem & Franz Ferdinand | 7.19 |  |  |  |  |  |  |
| 2. | Live Alone (dOP Remix)  | Debbie Harry & Franz Ferdinand | 7.47 |  |  |  |  |  |  |
Covers EP Vol. 1

| Covers EP Vol>  1 Tuuli |
| --- | --- | --- |

EP-levyn tiedot
 Julkaistu: 26. heinäkuuta 2017
 Formaatti: digitaalinen lataus
 Tyylilaji: pop
 Kesto: 10.01
 Levy-yhtiö: Warner Music Finland
Tuulin muut julkaisut
| Salaisuudet 2012 | Covers EP Vol. 1 2017 | Covers EP Vol. 2 2017 |
Covers EP Vol. 1 on suomalaislaulaja Tuulin 26. heinäkuuta 2017 julkaisema neljä englanninkielistä cover-kappaletta sisältämä EP.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Alkuperäinen esittäjä | Kesto |  |  |  |  |  |
| 1. | Attention | Charlie Puth | Charlie Puth | 3.05 |  |  |  |  |  |
| 2. | Despacito | Luis Fonsi, Erika Ender, Ramon Ayala, Justin Bieber, Jason Boyd | Luis Fonsi & Daddy Yankee | 2.44 |  |  |  |  |  |
| 3. | Issues | Julia Michaels, Justin Tranter, Benjamin Levin, Tor Erik Hermansen, Mikkel S. Eriksen | Julia Michaels | 2.01 |  |  |  |  |  |
| 4. | Make Me (Cry) | Noah Cyrus, Timothy McKenzie | Noah Cyrus | 2.52 |  |  |  |  |  |
Aiheesta muualla

Video Attention-kappaleesta YouTubessa
Dana Pyritz

| Mitalit | Mitalit | Mitalit |  |
| --- | --- | --- | --- |
|  Manuela Zander, Sandra Goldbach, Dana Pyritz ja Ulrike Stadlmayr vuonna 2003. |  Manuela Zander, Sandra Goldbach, Dana Pyritz ja Ulrike Stadlmayr vuonna 2003. |  Manuela Zander, Sandra Goldbach, Dana Pyritz ja Ulrike Stadlmayr vuonna 2003. |  |
Naisten soutu
Maa:   Saksa
|  Olympialaiset  |  Olympialaiset  |  Olympialaiset  |  |
|  Pronssia | Barcelona 1992 | kahdeksikko |  |
| MM-kilpailut  | MM-kilpailut  | MM-kilpailut  |  |
|  Kultaa | Indianapolis 1994 | kahdeksikko |  |
|  Hopeaa | Tampere 1995 | nelonen i.p. |  |
|  Pronssia | Račice 1993 | kahdeksikko |  |
|  Pronssia | Luzern 2001 | kahdeksikko |  |
|  Pronssia | Sevilla 2002 | kahdeksikko |  |
|  Pronssia | Milano 2003 | nelonen i.p. |  |
Dana Pyritz (s. 31. elokuuta 1970 Kühlungsborn, Saksan demokraattinen tasavalta) on saksalainen kilpasoutaja. Hän saavutti kahdeksikossa olympiapronssia ja voitti yhden maailmanmestaruuden.
Pyritz kilpaili kaksissa olympialaisissa. Barcelonassa 1992 hän saavutti kahdeksikossa olympiapronssia. Atlantassa 1996 hän sijoittui samassa luokassa kahdeksanneksi. Maailmanmestaruuskilpailuissa Pyritz kilpaili yhdeksän kertaa vuosina 1993–2003 ja saavutti kuusi mitalia. Hän saavutti kahdeksikossa MM-pronssia Račicessa 1993 ja voitti samassa luokassa kultaa Indianapolisissa 1994. Tampereen MM-kilpailuissa 1995 hän saavutti perämiehettömässä nelosessa hopeaa. Vuosien 1997–1999 MM-kilpailuissa Pyritz sijoittui kahdeksikossa kerran viidenneksi ja kahdesti kuudenneksi. Kolmissa viimeisissä MM-kilpailuissaan hän saavutti kolme pronssia: kahdeksikossa Luzernissa 2001 ja Sevillassa 2002 sekä perämiehettömässä nelosessa Milanossa 2003.
Dana Pyritzin kaksossisko Anja Pyritz on myös soudun arvokisamitalisti.
Cristobal Huet

| Cristobal Huet |
| --- | --- |

Henkilötiedot
Syntynyt: 3. syyskuuta 1975 (ikä 49) Saint-Martin-d'Hères, Ranska
Kansalaisuus:   Ranska  Sveitsi
Jääkiekkoilija
Lempinimi:  Cristo-Wall, Cristo
Pelipaikka:  maalivahti
Hanska:  vasen
Pituus:  183 cm
Paino:  93 kg
Pelinumero:  39
Pelaajaura
Pääsarjaura:  1994–2018
Seurat:  Brûleurs de Loups (Ranska) HC Lugano (NLA) Los Angeles Kings Adler Mannheim (DEL) Montréal Canadiens Washington Capitals Chicago Blackhawks   Fribourg-Gottéron (NLA)   Lausanne HC (NLA)
NHL-varaus:  214. varaus, 2001 Los Angeles Kings
| Stanley Cup  |
| --- | --- | --- |
|  | Chicago Blackhawks | 2010  |
Cristobal Huet (s. 3. syyskuuta 1975 Saint-Martin-d'Hères, Ranska) on ranskalainen jääkiekkomaalivahti. Hän pelasi urallaan seitsemän kautta NHL-liigassa, jolloin hän voitti Chicago Blackhawksin paidassa Stanley Cupin. Lisäksi hän pelasi pitkän uran eurooppalaisissa jääkiekkosarjoissa, lähinnä Sveitsissä.
Seuraura

Los Angeles Kings varasi 25-vuotiaan Huet’n vuoden 2001 NHL:n varaustilaisuuden 7. kierroksella numerolla 214. Huet aloitti NHL-uransa Los Angeles Kingsissä. Sieltä Huet siirtyi Washington Capitalsiin josta matka puolestaan jatkui Montreal Canadiensiin. Huet siirtyi Canadiensista Chicago Blackhawksiin, jossa hän kilpaili vastuusta venäläisen Nikolai Khabibulinin kanssa ja saikin lopulta syrjäytettyä Khabibulinin ykkösvahdin paikalta. Huet’n asema ykkösvahtina vahvistui entisestään kun Khabibulin siirtyi Edmonton Oilersiin. Huet valittiin keväällä 2007 NHL:n tähdistöotteluun.
Kauden 2009–2010 Huet aloitti Blackhawksin ykkösenä mutta kauden aikana suomalaismaalivahti Antti Niemi syrjäytti hänet ykkösmaalivahdin paikalta. Chicago voitti kauden päätteeksi Stanley Cupin, ja Huet oli ensimmäinen ranskalainen Stanley Cup -voittaja. Huet pääsi pudotuspeleissä kentälle vain kahdessa ottelussa, silloinkin hänet vaihdettiin maalille kesken ottelun Niemen torjuessa heikosti.
Kaudeksi 2010–11 Huet siirtyi Sveitsin pääsarjan Fribourg-Gottéroniin, jonka ykkösvahtina hän toimi kaudet 2010–2011 ja 2011–2012. Kaudeksi 2012–2013 Huet ilmoitti haluavansa siirtyä takaisin NHL:ään. Huet ei kertonut medialle, mitkä joukkueet olisivat mahdollisesti kiinnostuneita hänestä. Hän jatkoi kuitenkin Sveitsissä ja teki elokuussa 2012 neljävuotisen sopimuksen Sveitsin kakkossarjan HC Lausannen kanssa.
Huet oli nostamassa Lausannea A-liigaan ja hänen sopimustaan jatkettiin tällä erää kevääseen 2018 asti. Kauden 2017–2018 jälkeen Huet ilmoitti lopettavansa pelaajauransa.
Maajoukkueura

Huet on pelannut Ranskan maajoukkueessa MM-kisoissa 1997, 1998, 1999, 2000, 2001, 2002, 2004, 2008, 2011, 2012, 2017 sekä Olympialaisissa 1998 ja 2002. Huet pelasi Helsingin kisoissa 2012 Ranskan paidassa 5 ottelua torjuntaprosentilla 88,2%  .
Dadián, Lefkímin ja Souflín metsien kansallispuisto

Dadián, Lefkímin ja Souflín metsien kansallispuistoa.
| --- | --- |
Sijainti:  Souflí, Évros, Itä-Makedonia ja Traakia, Kreikka
Pinta-ala:  42 800 ha
| --- | --- |
Nimi alkuperäiskielellä:  Εθνικό Πάρκο Δάσους Δαδιάς-Λευκίμης-Σουφλίου
Tyyppi:  Kansallispuisto 
Perustettu:  2006
Luokitus:  Maailmanperinnön aieluettelon kohde (d) (16. tammikuuta 2014) 
muokkaa - muokkaa wikitekstiä - muokkaa Wikidataa
Dadián, Lefkímin ja Souflín metsien kansallispuisto (kreik. Εθνικό Πάρκο Δάσους Δαδιάς-Λευκίμης-Σουφλίου, Ethnikó Párko Dásous Dadiás-Lefkímis-Souflíou) on kansallispuisto Länsi-Traakiassa koillisessa Kreikassa. Se on perustettu vuonna 2006.
Dadián metsää.
Kansallispuisto sijaitsee Souflín kunnan alueella Évroksen alueyksikössä lähellä Turkin rajaa. Sen pinta-ala on noin 42 800 hehtaaria, josta 7 800 hehtaaria on tiukasti suojeltua. Kansallispuistoon kuuluu muun muassa Dadián metsä. Alue suojeltiin ensimmäisen kerran vuonna 1980. Nykyisin se on myös Natura 2000 -aluetta. Kansallispuiston alueelta on tavattu noin 65 nisäkäslajia, 29 matelijalajia, 13 sammakkoeläinlajia ja 104 perhoslajia sekä 400 kasvilajia, joista 25 orkideoita.
Kansallispuisto kärsi suuria tuhoja elokuun 2023 maastopaloissa. Yhteensä palot tuhosivat seudulla ainakin 85 955 hehtaarin kokoisen alueen.
Aiheesta muualla

Kuvia tai muita tiedostoja aiheesta Dadián, Lefkímin ja Souflín metsien kansallispuisto Wikimedia Commonsissa
Εθνικό Πάρκο Δάσους Δαδιάς-Λευκίμης-Σουφλίου - Dadia-Lefkimi-Soufli Forest National Park. Kansallispuiston verkkosivut. (kreikaksi) (englanniksi)
Kreikan kansallispuistot
| --- | --- |
Kansallismetsät:   Aínoksen kansallismetsä  Oítin kansallismetsä  Ólympoksen kansallismetsä  Parnassóksen kansallismetsä  Párnithan kansallismetsä  Píndoksen kansallismetsä  Préspajärvien kansallismetsä  Samarián kansallismetsä  Soúnion kansallismetsä  Víkoksen–Aóoksen kansallismetsä 
Merikansallispuistot:   Alónnisoksen ja Pohjoisten Sporadien merikansallispuisto  Zákynthoksen merikansallispuisto 
Muut kansallispuistot:   Amvrakikóslahden kosteikkojen kansallispuisto  Axióksen suiston kansallispuisto  Chelmóksen–Vouraïkóksen kansallispuisto  Dadián, Lefkímin ja Souflín metsien kansallispuisto  Évroksen suiston kansallispuisto  Itä-Makedonian ja Traakian kansallispuisto  Kerkíni-järven kansallispuisto  Koróneia- ja Vólvi-järvien ja Makedonian Témpin kansallispuisto  Kotýchin ja Strofylián kosteikkojen kansallispuisto  Mesolóngin–Aitolikón laguunien kansallispuisto  Pohjoisen Píndoksen kansallispuisto  Préspajärvien kansallispuisto  Rodópi-vuorten kansallispuisto  Schiniáksen kansallispuisto  Tzoumérkan, Peristérin ja Árachthoksen rotkon kansallispuisto